Άρης Γιαννακίδης
 Σπούδασε στο Τμήμα Πολιτικών Επιστημών και Δημόσιας Διοίκησης του Παντείου Πανεπιστημίου Αθηνών. Κατά την περίοδο των σπουδών του ανέπτυξε έντονη συνδικαλιστική δράση. Είναι παντρεμένος με τη Σταυρούλα Γιαννακίδου και έχουν μία κόρη. Στις εκλογές του 1994 και του 1998 εξελέγη νομαρχιακός σύμβουλος με το ΠΑΣΟΚ, έχοντας ήδη δραστηριοποιηθεί στον αγροτικό τομέα ως υπάλληλος της Ένωσης Αγροτικών Συνεταιρισμών Νομού Ροδόπης. Διετέλεσε αναπληρωτής του νομάρχη Ροδόπης για περίοδο 8 ετών. Το 2002 εξελέγη Νομάρχης Ροδόπης με τον συνδυασμό "Ενότητα-Δημιουργία-Προοπτική" και επανεξελέγη το 2006, με το συνδυασμό "Κοινωνική Συμμαχία". Στις πρώτες περιφερειακές εκλογές του 2011, ο Άρης Γιαννακίδης, υποστηριζόμενος από το ΠΑΣΟΚ, εξελέγη περιφερειάρχης στο δεύτερο γύρο με ποσοστό 51,4% έναντι 48,5% για τον αντίπαλό του Γιώργο Παυλίδη από τη ΝΔ. Στις επόμενες περιφερειακές εκλογές το 2014, ο Γιαννακίδης ηττήθηκε στον δεύτερο γύρο από τον Παυλίδη, με ποσοστά 43,6 και 56,3% αντίστοιχα. Βιογραφικό στην ιστοσελίδα pasok.gr, ανάκτηση 16-4-2013.
Ο Αριστείδης Γιαννακίδης του Αθανασίου (γεννήθηκε στην Κομοτηνή στις 3 Σεπτεμβρίου 1959) είναι Έλληνας πολιτικός και ο πρώτος αιρετός περιφερειάρχης Ανατολικής Μακεδονίας και Θράκης από την 1η Ιανουαρίου 2011 ως το 2014.